text: [{"text_idx": "#000004", "text": "Buat anda yang mengikuti drama bersiri epik, \u2018Game of Thrones\u2019 yang telah melabuhkan tirainya baru-baru ini pasti kenal akan karakter yang diberi nama jolokan, The Mountain."}, {"text_idx": "#000005", "text": "Menerusi drama bersiri paling popular pernah dihasilkan tersebut karakter pengawal kepada Ratu Cercei Lannister tersebut dilakonkan oleh Haf\u00feo\u0301r Ju\u0301li\u0301us Bjo\u0308rnsson. Dengan ketinggian mencecah 2.06 meter dan berat 190 kilogram, dia juga merupakan seorang atlet strongman yang sangat popular."}, {"text_idx": "#000006", "text": "Dilahirkan di Reykjavik, Iceland dia memulakan kariernya dalam bidang sukan dengan menyertai bola keranjang. Namun pada tahun 2010 dia mula berjinak-jinak dengan sukan strongman."}, {"text_idx": "#000007", "text": "Kekuatan luar biasa dimilikinya menyaksikan dia muncul sebagai juara Strongest Man Iceland untuk dua tahun berturut-turut ialah pada tahun 2010 dan 2011."}, {"text_idx": "#000008", "text": "Kemuncak kariernya dalam sukan \u2018orang kuat\u2019 ini berlakau pada tahun 2014 apabila bergelar manusia terkuat di Eropah. Malah dia turut mengulangi kejayaan tersebut pada tahun 2015, 2017, 2018 dan 2019!"}, {"text_idx": "#000009", "text": "Membawakan watak paling digeruni menerusi drama epik hebat, \u2018Game of Thrones\u2019."}, {"text_idx": "#000011", "text": "Peminat \u2018Game of Thrones\u2019 serta sukan orang kuat ini pasti tertanya-tanya apakah rejim diet yang diamalkan oleh atlet berprestasi luar biasa ini."}, {"text_idx": "#000012", "text": "Haf\u00feo\u0301r Ju\u0301li\u0301us Bjo\u0308rnsson pernah berkongsi diet hariannya kepada follower-nya di Facebook suatu ketika dahulu."}, {"text_idx": "#000013", "text": "Secara dasarnya setiap hari dia mengambil jumlah makanan seberat 6 kilogram!Ia termasuklah 1 kilogram makanan protein."}, {"text_idx": "#000014", "text": "Ini merupakan senarai makanan yang dijadikan sebaai diet hariannya."}, {"text_idx": "#000015", "text": "Untuk kesimbangan diet dia menggunakan 2:1:2, nisbah protein kepada lemak dan karbohidrat. Walaupun melebihkan makanan berprotein namun dia juga turut makan makanan berlemak yang menyihatkan pada kadar terkawal."}, {"text_idx": "#000016", "text": "Antara makanan lain yang cukup penting diambilnya setiap hari inilah sayuran hijau bernutrien tinggi, buah-buahan dan makanan berserat."}, {"text_idx": "#000017", "text": "Pendek kata diet ini merupakan satu diet yang tak masuk akal dan hanya sesuai untuk atlet sukan strong man sahaja."}, {"text_idx": "#000019", "text": "6:60 pagi \u2013 Workout pagi! Senaman kardio + core selama 30 minit. Glutamine dan almonds.7:30 pagi \u2013 8 biji telur + 200g oat dicampur bluberi, strawberi dan avocado9:30 pagi \u2013 400g daging lembu, 400g ubi keledek, sayuran bayam dan hijau lain11.50 pagi \u2013 Bcaa, glutamine12.00 tengahari \u2013 400g ayam + 400g kentang, sayuran hijau dan buah-buahan14.00 petang \u2013 makanan blender; 150g oat atau keledek, 2 biji pisang, 150g kellogs rice krispies, beri beku, kacang almond, mentega kacang dan glutamine14:30 petang \u2013 latihan trongman Bcca, glutaminem Vitargo17:30 petang \u2013 60g protein + 2 biji pisang18:00 petang \u2013 500g daging lembu + kentang, sayuran20:30 malam \u2013 500g salmon + 500g keledek22:30 \u2013 50g protein kasein atau 6 biji telur + jus buah untuk lebih kalori"}, {"text_idx": "#000020", "text": "Sepanjang hari juga dia minum air dengan banyak. Kadangkala di waktu tengah malam akan ambil 50g protein kasein atau telur mentah."}, {"text_idx": "#000021", "text": "Buat anda yang serius dan ekstrem dalam sukan strongman mungkin inilah diet yang boleh anda cuba. Ini memang betul-betul diet yang sungguh luar biasa!"}]